हॉकी के मैदान में जंग! दो खिलाड़ी टकराए तो फील्ड पर तनाव, दौड़ा कर पकड़ा, धक्का-मुक्की हुई
उदयपुर | येनजारा है वेस्ट जोन हॉकी टूर्नामेंट का। रविवार को एमबी ग्राउंड पर उदयपुर के पेसिफिक विवि और मुंबई के विवि के बीच मैच चल रहा था। मैच शुरू होने के कुछ देर बाद ही माहौल गरमा गया। बॉल के पीछे दोनों टीमों के एक-एक खिलाड़ी दौड़े तो टकरा गए। कहासुनी हो गई। दोनों टीमों के खिलाड़ी इकट्ठे हो गए। ग्राउंड से बाहर बैठा एक समर्थक ग्राउंड पर गया। माहौल और गरमा गया। मुंबई टीम के तीन खिलाड़ी उसके पीछे दौड़े। टी-शर्ट पकड़ ली। हालांकि, हालात ज्यादा बिगड़ने से पहले ही आर्गेनाइजिंग कमेटी के अधिकारियों ने स्थिति संभाल ली। इस दौरान खेल रुका रहा। अधिकारियों का दावा है कि चार मिनट तक ही मैच प्रभावित हुआ। फोटो : अमितराव
भोपाल और पूणे ने भी अंतिम चार में
अन्यमुकाबलों में भोपाल ओर पूणे ने जीत दर्ज कर अंतिम चार में प्रवेश किया। पहले क्वार्टर फाइनल मुकाबले में बरकतुल्ला विश्वविद्यालय ने शिवाजी विवि कोलापुर को पेनाल्टी शूट आउट में 3-2 से हराया। तीसरे क्वार्टर फाइनल मुकाबले में सावित्री बाई फुले विवि पुणे ने एमडीएस अजमेर को 3-2 से परास्त किया।
संघर्षपूर्ण मुकाबलों में बजा लेकसिटी का डंका
टूर्नामेंटमें रविवार को खेले गए पहले क्वालिफाइंग मैच में उदयपुर के पेसिफिक विवि सडन डेथ में मुंबई विवि को 1-0 से हराकर बाहर किया। निर्धारित समय तक दोनों टीम एक-एक की बराबरी पर रही। इसके बाद पेनाल्टी शूट आउट में दोनों टीमें चार-चार की बराबरी पर रहे। सडन डेथ में पेसिफिक विवि के लिए मनिंदर ने गोल्डन गोल दागा। इधर, दूसरे क्वालिफाइंग में मेजबान सुविवि ने एसजी अमरावती को चार-एक से शिकस्त दी। मेजबान के लिए अजयसिंह और मोहित ने दो-दो गोल दागे। इससे पहले सुविवि ने पिछले साल क्वालिफाइंग दौर में जगह बनाई थी जिसमें टीम हार गई थी।
सुविवि और पेसिफिक पहली बार लीग दाैर में
वेस्टजोन हॉकी टूर्नामेंट में रविवार को खेले गए क्वालिफाइंग मुकाबलों में मेजबान सुखाड़िया विवि और उदयपुर के पेसिफिक विवि ने इतिहास में पहली बार लीग दाैर में जगह बनाई। इसी के साथ ही शहर के दाेनों विवि ने आॅल इंडिया इंटर जोनल के लिए भी क्वालिफाई कर लिया है। प्रतियोगिता में अब सोमवार से चार टीमों के बीच गोल्ड, सिल्वर और ब्राउंज मेडल के लिए लीग मुकाबले खेले जाएंगे।
hin_Deva hin_Deva hin_Deva hin_Deva hin_Deva hin_Deva hin_Deva awa_Deva